CELEX: 62015CN0171
Language: fi
Date: 2015-04-15 00:00:00
Title: Asia C-171/15: Ennakkoratkaisupyyntö, jonka Hoge Raad der Nederlanden (Alankomaat) on esittänyt 15.4.2015 – Connexxion Taxi Services BV v. Alankomaiden valtio (kansanterveys-, hyvinvointi- ja liikuntaministeriö) ym.

29.6.2015   
            
            
               FI
            
            
               Euroopan unionin virallinen lehti
            
            
               C 213/16
            
         Ennakkoratkaisupyyntö, jonka Hoge Raad der Nederlanden (Alankomaat) on esittänyt 15.4.2015 – Connexxion Taxi Services BV v. Alankomaiden valtio (kansanterveys-, hyvinvointi- ja liikuntaministeriö) ym.
   (Asia C-171/15)
   (2015/C 213/26)
   Oikeudenkäyntikieli: hollanti
   
      Ennakkoratkaisua pyytänyt tuomioistuin
   
   Hoge Raad der Nederlanden
   
      Pääasian asianosaiset
   
   
      Valittaja: Connexxion Taxi Services BV
   
      Vastapuolet: Alankomaiden valtio (kansanterveys-, hyvinvointi- ja liikuntaministeriö), Transvision BV, Rotterdamse Mobiliteit Centrale RMC BV ja Zorgvervoercentrale Nederland BV
   
      Ennakkoratkaisukysymykset
   
   
               1)
            
            
               
                           a.
                        
                        
                           Onko unionin oikeus, erityisesti julkisia rakennusurakoita sekä julkisia tavara- ja palveluhankintoja koskevien sopimusten tekomenettelyjen yhteensovittamisesta annetun direktiivin 2004/18/EY (1) 45 artiklan 2 kohta, esteenä sille, että kansallisessa lainsäädännössä hankintaviranomainen velvoitetaan arvioimaan suhteellisuusperiaatetta soveltaen, onko tarjoaja, joka on syyllistynyt ammattitoiminnassaan vakavaan virheeseen, tosiasiallisesti suljettava pois hankintamenettelystä?
                        
                     
                           b.
                        
                        
                           Onko tässä yhteydessä merkitystä sillä, että hankintaviranomainen on ilmoittanut tarjouspyynnön ehdoissa, että tarjous, johon voidaan soveltaa jotakin poissulkemisperustetta, jätetään huomiotta eikä sitä käsitellä tarkemmin sisällön osalta?
                        
                     
         
               2)
            
            
               Jos ensimmäisen kysymyksen a kohtaan vastataan kieltävästi: Onko unionin oikeus esteenä sille, että kansallinen tuomioistuin ei kohdista hankintaviranomaisen konkreettisessa tapauksessa suhteellisuusperiaatteen valossa tekemään arviointiin ”täysimääräistä” valvontaa vaan tyytyy tarkastamaan (”marginaalisesti”), onko hankintaviranomainen voinut perustellusti tehdä päätöksen olla sulkematta hankintamenettelystä pois tarjoajaa, joka on syyllistynyt direktiiviin 45 artiklan 2 kohdan ensimmäisen alakohdassa tarkoitettuun ammattitoiminnassa tehtyyn vakavaan virheeseen?
            
         
      (1)  EUVL L 134, s. 114.